COM7 พุ่งเฉียด 5% ลุ้นรับ “ช้อปดีมีคืน”-ยอดขาย “ไอโฟน 14” เพิ่ม ดันกำไร Q1 โตต่อ
COM7 พุ่งเฉียด 5% ราคาแตะ 32.75 บ. รับอานิสงส์ “ช้อปดีมีคืน”-ยอดขาย “ไอโฟน 14” เพิ่ม ดันกำไรไตรมาส 1/66 โตต่อ
COM7 พุ่งเฉียด 5% ลุ้นรับ “ช้อปดีมีคืน”-ยอดขาย “ไอโฟน 14” เพิ่ม ดันกำไรไตรมาส 1/66 โตต่อ
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้นบริษัท คอมเซเว่น จำกัด (มหาชน) หรือ COM7 ล่าสุด ณ เวลา 15:21 น. อยู่ที่ระดับ 32.75 บาท บวก 1.50 บาท หรือ 4.80% สูงสุดที่ระดับ 32.75 บาท ต่ำสุดที่ระดับ 31 บาท ด้วยมูลค่าซื้อขาย 471.36 ล้านบาท

ทั้งนี้บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อ” หุ้น COM7 ราคาเป้าหมาย 40 บาท/หุ้น คาดกำไรไตรมาส 4/65  โตเมื่อเทียบจากไตรมาสก่อน จากการรับรู้รายได้จากการขาย iPhone 14 เต็มไตรมาส แต่จะลดลงเมื่อเทียบจากปีก่อน เพราะยอดขายบางส่วนรับรู้ตั้งแต่ไตรมาส 3/65 และจำนวนเครื่อง iPhone 14 ไม่เพียงพอรองรับความต้องการทำให้เกิดปัญหาสินค้าขาดสต๊อก ส่วนไตรมาส 1/66 คาดรับอานิสงส์จากมาตรการ “ช้อปดีมีคืน” และ iPhone 14 ยังขายดี คาดช่วยหนุนกำไรโตดีเมื่อเทียบจากปีก่อน